wickkiey/tamil-wikipedia-markdown huggingface dataset:
# மீனாட்சி அரசினர் மகளிர் கலைக் கல்லூரி


**ஸ்ரீ மீனாட்சி அரசு மகளிர் கலைக் கல்லூரி (தன்னாட்சி)** (*Sri Meenakshi Government Arts College for Women*) இந்திய மாநிலம் தமிழ்நாட்டின் மதுரையில் செயல்பட்டுவரும் மகளிருக்கான அரசினர் கலைக் கல்லூரியாகும். 1965-ஆவது ஆண்டில் தொடங்கப்பட்ட இக்கல்லூரி தற்போது தன்னாட்சித் தகுதியுடன் மதுரை காமராசர் பல்கலைக்கழகத்தின் இணைப்புக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் 2013ஆம் ஆண்டு நிலவரப்படி 4150 மாணவ மாணவிகள் கல்வி பயின்று வருகின்றனர்.  

## வரலாறு
மீனாட்சி அரசினர் மகளிர் கலைக் கல்லூரி 1965-ல், 20 ஏக்கர் பரப்பளவில் 320 மாணவிகள், 13 பேராசிரியர்கள், 13 ஆசிரியர் அல்லாத ஊழியர்களுடன் தொடங்கப்பட்டது. இக்கல்லூரி 1998 அக்டோபர் 6 அன்று தன்னாட்சித் தகுதியைப் பெற்றது. இக்கல்லூரி தற்போது, 3639 மாணவர்கள், 150 பேராசிரியர்கள், 43 ஆசிரியர் அல்லாத ஊழியர்களுடன் செயல்பட்டு வருகிறது.  

## வழங்கும் படிப்புகள்
இக்கல்லூரியில் தற்போது 13 இளநிலைப் பட்டப் படிப்புகளும், 12 முதுநிலைப் பட்டப் படிப்புகளும், 4 ஆராய்ச்சி படிப்புகளும் வழங்கப்படுகின்றன.  

### இளநிலைப் படிப்புகள்
- தமிழ்
- ஆங்கிலம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்
- புவியியல்
- மனையியல்

### முதுநிலைப் படிப்புகள்
- வரலாறு
- தமிழ்
- ஆங்கிலம்
- பொருளியல்
- வணிகவியல்
- இயற்பியல்
- தாவரவியல்
- விலங்கியல்
# சி. உமாசங்கர்



**சி.உமாசங்கர்** (*C.Umashankar*) தமிழ்நாட்டைச் சார்ந்த இந்திய ஆட்சிப் பணி அதிகாரியாவார். 1990 ஆம் ஆண்டு துணை மாவட்ட ஆட்சித் தலைவராகத் தேர்ந்தெடுக்கப்பட்டார். இவர் நாகப்பட்டினம் மாவட்டத்திற்கு உட்பட்ட பகுதியான மயிலாடுதுறையின் துணை மாவட்ட ஆட்சித் தலைவராக பணியைத் துவங்கினார். இவருடைய பணியின் நன்னடத்தையில் அதிருப்தி ஏற்பட்டதால் அரசியல் ஆட்சியாளர்களால் திருவண்ணாமலை மாவட்டம் செய்யூருக்கு மாற்றம் செய்யப்பட்டார். பின்னர் 1995 ஆம் ஆண்டு அப்போதைய தமிழக ஆட்சியாளர்களான அதிமுகவால் மதுரையின் கூடுதல் மாவட்ட ஆட்சித் தலைவராக நியமிக்கப்பட்டார். பின்னர் சிறுசேமிப்புத்துறை ஆணையராக பதவியில் இருந்த இவர் 2010 ஆம் ஆண்டு சூலை மாதம் 21 ஆம் திகதி அன்று திமுகஅரசால் பதவி இடைநீக்கம் செய்யப்பட்டார்.  

## வெளிக்கொண்டுவந்த ஊழல்கள்
1991 ஆம் ஆண்டு முதல் 1996 ஆம் ஆண்டு வரை அதிமுகவின் ஜெ. ஜெயலலிதா தலைமையில் நடந்த ஆட்சியில் உள்ளாட்சித்துறை அமைச்சராகவும், நாடாளுமன்ற உறுப்பினராகவும் இருந்த டி. எம். செல்வகணபதி சுடுகாட்டு கூறை வழக்கில் சென்னை அமர்வு நீதிமன்றத்தால் இரண்டு ஆண்டுகள் சிறை தண்டணை விதிக்கப்பட காரணமாக இருந்தார். பின்னர் அரசு கேபிள் இயக்குநராக நியமிக்கப்பட்ட இவர் முரசொலி மாறனின் மகன்களும் சன் தொலைக்காட்சியின் இயக்குனர்களுமான கலாநிதி மாறன், தயாநிதி மாறன் போன்றோர் மீது அரசு கேபிள் முறைகேடுக்காக இவரே முன்வந்து ஊழல் குற்றச்சாட்டு கொடுத்தார்.
# அம்சா (நெல்)



**அம்சா** (*Hamsa*) என்பது; 1974 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 124 நாட்களில் அறுவடைக்கு வரக்கூடிய இந்த நெல் இரகம், எச் ஆர் - 12 (*HR-12*) என்ற நெல் இரகத்தையும், டீ (என்) 1 (*T(N) 1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். தக்காணப் பீடபூமிப் பகுதியில் நன்கு வளரக்கூடிய இது, குளிர்ச்சியான காலநிலையைத் தாங்கும் திறன் கொண்டதாகும். மேலும், இவ்வகை நெற்பயிர் ஆந்திரப் பிரதேச மாநிலத்தில் பெருமளவில் பயிரிடப்படுகின்றது.
# கடம்பங்குடி காமாட்சி அம்மன் கோயில்


**கடம்பங்குடி காமாட்சி அம்மன் கோயில்** தமிழ்நாடு, தஞ்சாவூர் மாவட்டம், கடம்பங்குடியில் அமைந்துள்ள ஓர் அம்மன் கோயிலாகும்.  

## வரலாறு
அருள்மிகு காமாட்சியை நடுக்காவேரிக்கு வடக்கில் காவிரியின் கரையோரத்தில் ஒரு பெட்டி மிதந்து வந்துள்ளது அப்போது அங்கே வேலை பார்த்தவர்கள் கண்டெடுத்துள்ளார்கள். அந்த பெட்டியினுள் ஓர் அம்மன் சிலை இருந்ததைக் கண்டு, அவர்களுக்குள் யாருக்கு அம்மன் சொந்தம் என சண்டையிட்டார்களாம். பின்பு முடிவாக உடுக்கையடித்து கேட்களாம் என சிலர் சொல்ல உடனே ஏற்பாடு செய்து உடுக்கையடித்துப் பார்த்தார்கள். நான் காமாட்சி எனவும் என்னை கடம்பன்குடி கிராமத்தில் அருள்பாலிக்கவே இங்கு வந்துள்ளேன் என கூற அம்மனுக்கு கடம்பன்குடியில் திருக்கோயில் எழுப்பி காமாட்சி அம்மனை அருள்பாளிக்கும் தெய்வமாக இன்றுவரை வணங்குகிறார்கள்.  

## விழாக்கள்
மாசி மாதத்தில் நடைபெறும் மகா சிவராத்திரி அன்று காமாட்சி அம்மன் கிராமத்தின் அனைத்து தெருக்களிலும் நாக கிரகமாக வலம் வருவார். விழாவில் இசை நிகழ்ச்சிகள் நடைபெறும்.  

பங்குனி மாதத்தில் வீரசிங்கம்பேட்டை அருள்மிகு மாரியம்மன் கோவிலுக்கு காமாட்சி அம்மன் திருக்கோவிலில் இருந்து பூச்சொரிதல் விழாவிற்கு பூ எடுத்து செல்லப்படும்.  

ஆடிமாதத்தில் திருவிளக்கு பூஜை மிகவும் விமர்சையாக நடைபெறும்.
# பன்னாட்டு நெல் - 20


## இனப்பெருக்க வரலாறு
1965 இல் IR532 மூலம் கலப்பினம் உருவாக்கப்பட்டது, அதே நேரத்தில் இரண்டாவது தலைமுறையாக F<small>2</small> மற்றும் F<small>3</small> தலைமுறைகள் 1966 இல் வளர்க்கப்பட்டன. அடுத்தடுத்த F<small>4</small> மற்றும் F<small>5</small> தலைமுறைகளின் சந்ததியினர் 1967 இல் வம்சாவளி நர்சரிகளில் மதிப்பீடு செய்யப்பட்டனர். 1968 இல் OYT (* விவசாயத்தில் OYT என்பது, ஒரு கண்காணிப்பு கட்டமாகும், அங்கு புதிய வகைகள் அவற்றின் மகசூல் திறனுக்காக மதிப்பீடு செய்யப்படுகின்றன.*) மற்றும் RYT இல் (*விவசாயத்தில், RYT என்பது, மொத்த மகசூலைக்குறிக்கிறது, இது ஊடுபயிர் முறைகளின் மகசூல் நன்மையை மதிப்பிடுவதற்குப் பயன்படுத்தப்படும் ஒரு முறையாகும்.*) மிகவும் நம்பிக்கைக்குரிய வரிசைகள் மதிப்பீடு செய்யப்பட்டன.  

## வேளாண் தரவு
- முதிர்ச்சியடையும் நாட்கள் 125
- தாவர உயரம் (செ.மீ) 107
- மலை உழவு எண் –1 14
- தானிய மகசூல் (வறண்ட காலம்) (5,413 கிலோ எக்டேர்–1)
- தானிய மகசூல் (ஈரமான காலம்) (3,168 கிலோ எக்டேர்–1)
- அறுவடையின் போது விதை முளைப்பு 6 (%)
- 6 வாரங்களுக்குப் பிறகு விதை முளைப்பு 74 (%)
- நோய்களுக்கான எதிர்வினை; துங்ரோ நச்சுயிரி, பூஞ்சை, பற்றுயிரி மற்றும் புற்களைகள் போன்றவைக்கு மிதமான எதிர்ப்புத்திறன் கொண்டது.
- பூச்சிகளுக்கு எதிர்வினை; பச்சை இலைத்தண்டு பூச்சிக்கு (GLH) எதிர்ப்புத் திறன் கொண்டவை, பழுப்பு தாவரத் தத்துப்பூச்சிகளான (BPH 1, 2, 3) ஆகிய மூன்று பூச்சிகளுக்கும் மற்றும் பித்தப்பை பூச்சிக்கு எளிதில் பாதிக்கக்கூடியவை, மேலும் தண்டு துளைப்பானுக்கு மிதமான எதிர்ப்புத் திறன் கொண்டவை.
- இந்நெல் இரகம் வெளியான நாடுகள்; இந்தியா, இந்தோனேசியா, கயானா, காம்பியா, கினி-பிசாவு, கேமரூன், நைஜீரியா, பங்களாதேஷ், புர்க்கினா பாசோ, மியான்மர், மற்றும் வியட்நாம்.
# திமீத்திரி மக்சூத்தொவ்


**திமீத்திரி திமித்திரியேவிச் மக்சூத்தொவ்** (*Dmitry Dmitrievich Maksutov*, ) ( – 12 ஆகத்து 1964) ஒரு சோவியத், உருசிய ஒளியியல் பொறியாளரும் பயில்நிலை வானியலாளரும் ஆவார். இவர் மக்சியூதவ் தொலைநோக்கி வடிவமைத்து பெயர்பெற்றவர்.  

## வாழ்க்கை
இவர் 1896 இல் நிகோலயேவில் அல்லது இவரது தந்தையார் கருங்கடல் படையணியில் பணிபுரிந்த நாவாயியல் அலுவலர். இவர் நெடிய நாவாயியல் பட்டறிவுடைய குடும்பக் கால்வழியினர். இவரது கொள்ளுப் பாட்டனார் பீட்டர் இவனோவிச் மக்சியூதவ் தன் போர்களில் காட்டிய வல்லமைக்காக இளவரசர் பட்டம் பெற்றவர். இவரது பாட்டனார் திமித்ரி பெத்ரோவிச் மக்சியூதவ் உருசிய-அமெரிக்கப் பகுதியாகவிருந்த அலாசுக்காவின் ஆளுநராக, அப்பகுதியை அமெரிக்கா 1867 இல் விலைக்கு வாங்குவதற்கு முன்பு திகழ்ந்தவர் .  

இவர் இளம்பருவத்தில் இருந்தே வானியலில் ஆர்வம் கொண்டிருந்தார். இவர் தன் பன்னிரண்டாம் அகவையிலேயே 7.2 அங்குல/180மிமீ நீள ஒளித்தெறிப்புவகைத் தொலைநோக்கியைச் செய்துள்ளார். பின்னர் இவர் பெயர்பெற்ற உருசிய ஒலியியலாளரான அலெக்சாந்தர் ஆந்திரியேவிச் சிக்கினின் நூல்களைப் படித்துள்ளார். அவரைத் தன் ஆசிரியராக வரித்துக் கொண்டார். இவர் மேலும் சீரிய 10 அங்குலத் தெறிப்பு வகைத் தொலைநோக்கியை உருவாக்கி ஆழமான வானியல் நோக்கீடுகளில் ஈடுபட்டுள்ளார். இவர் தன் 15 ஆம் அகவையிலேயே உருசிய வானியல் கழக உறுப்பினராகத் தேர்ந்தெடுக்கப்பட்டார்.இவர் மூன்று அண்டுகளுக்குப் பிறகு புனித பீட்டர்சுபர்கில் இருந்த நிகோலயேவ்பொறியியல் நிறுவனத்தில் (இப்போது படைத்துறைப் பொறியியல்-தொழில்நுட்பப் பல்கலைக்கழகம்) பட்டம் பெற்றார். இவர் 1921 முதல்1930 வரை ஒதேசா பல்கலைக்கழகத்தின் இயற்பியல் நிறுவனத்தில் வானியல்சார் ஒளியியல் துறையில் பணிபுரிந்துள்ளார்.  

மக்சியூதவ் 1930 இல் வானியல்சார் ஒளியியல் ஆய்வகத்தினை இலெனின்கிராதில் அமைந்த வாவிலோவ் அரசு ஒளியியல் நிறுவனத்தில் நிறுவி, 1952 வரை வழிநட்த்தினார். இந்த ஆய்வகம் சோவியத் ஒன்றியத்தில் பலசிறந்த வானியலாளர்களின் புகலிடமாக விளங்கியது. இவர் 1932 இல் வெளியிட்ட *Анаберрационные отражающие поверхности и системы и новые способы их испытания* [பிறழ்வற்ற தெறிப்புப் பரப்புகளும் அமைப்புகளும் அவற்றை ஓர்வுசெய்யும் புதிய முறைகளும்] எனும் ஆய்வில், தளமற்ற இரட்டை ஆடி அமைப்புகளைப் பகுப்பாய்வு செய்து தான் 1924 இலேயே முன்வைத்த ஈடுசெய்யும் முறையை அறிமுகப்படுத்தினார். பின்னர், இம்முறை ஆடியைக் கட்டுப்படுத்தும் முறையாக நீழல் முறைக்கு இணையாக விளங்கியது. இந்த ஆய்வு இவரை 1944 இல் பேராசிரியராக்கியது. இவர்1946 முதல் சோவியத் ஒன்றியத்தின் அறிவியல் கலவிக்கழகத்தின் உயர்நிலை உறுப்பினர் ஆனார். இவர் 1952 இல் இருந்து இலெனின்கிராதில் இருந்த புல்கோவோ வான்காணகத்தில் பணிபுரிந்தார். இவர் 1964 இல் இலெனின்கிராதில் (இன்றைய புனித பீட்டர்சுபர்கில்) இறந்தார். இது அவரது ஆய்வகத்திலும் சோவியத் ஒன்றிய வான்காணகங்களில் மட்டுமன்றி உலகமெல்லாம் பயன்படுத்தப்படுகிறது. பல வணிகத் தொலைநோக்கி நிறுவனங்கள் மக்சியூதவ்களை உருவாக்குகின்றன. இவற்றில் செலெசுடிரான், மியாடே, குவெசுடார் ஆகியவை அடங்கும்.  

இவர் பொருள் வில்லைகளையும் ஆடிகளையும் பட்டகங்களையும் பல்வேறு நோக்கங்களுக்காக பல்வேறு உருவளவுகளில் செய்தவர். இவர் அயிற்ரு ஒளிப்படவியல் கருவியையும் ஊசி நுண்ணோக்கியையும் காற்றியக்கக் குழல்களுக்கான நீழல் கருவிகளையும் தொலைநோக்கிக் காட்சிவில்லைகளையும் மேலும் பல பிற கருவிகளையும் வடிவமைத்துச் செய்துள்ளார்.  

## விருதுகள்
- சுடாலின் பரிசு (1941, 1946)
- இரண்டு இலெனின் ஆணைகள் (1945,1958)
- *தகைமைப் பட்டை* ஆணை(1943)
- பிரசல்சு எக்சுபோ, '58 இல் *கிரேண்டு பிரிக்சு* பதக்கம்
# காவிரி (ஐ ஈ டீ - 355) (நெல்)



**காவிரி (ஐ ஈ டீ - 355)** (*Cauvery (IET-355*) என்பது; 1974 - 1978 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். 102 - 108 நாட்களில் அறுவடைக்கு வரக்கூடிய இந்த நெல் இரகம், டீ (என்) 1 (*T(N)1*) என்ற நெல் இரகத்தையும், டீ கே எம் - 6 (*TKM-6*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி அல்லது மேட்டுநிலப் பகுதிகளில் நன்கு வளரக்கூடிய இது, 86 சென்டிமீட்டர் (86 cm) குள்ளமான பயிராக உள்ளது. குட்டையாகவும், தடித்தும் (மோட்டா) காணப்படும் இதன் தானியமணிகள், ஒரு எக்டேருக்கு சுமார் 3500 - 5000 கிலோ (*35-50 Q/ha*) மகசூல் தரவல்லது. மேலும், இவ்வகை நெற்பயிர், தமிழ்நாடு, மற்றும் உத்தரப் பிரதேச, மாநிலங்களில் பெருமளவில் பயிரிடப்படுகின்றது.  

## இவற்றையும் காண்க
- காவிரி ஆறு
- காவிரி ஆற்று நீர்ப் பிணக்கு
# திரு. வி. க. அரசினர் கலைக் கல்லூரி



**திரு. வி. க. அரசு கலைக்கல்லூரி** (Thiru Vi Ka Governent Arts College) என்பது இந்திய மாநிலம் தமிழ்நாட்டின் திருவாரூரில் செயல்பட்டுவரும் இருபாலருக்கான அரசினர் கலைக் கல்லூரியாகும். 1970ஆம் ஆண்டில் தொடங்கப்பட்ட இக்கல்லூரி தற்போது பாரதிதாசன் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்பிக்கப்படுகின்றன.  

## வரலாறு
1970ஆம் ஆண்டில் கலைஞர் கருணாநிதி அரசினர் கலைக் கல்லூரி என்ற பெயரில் 100 ஏக்கர் பரப்பளவில் தொடங்கப்பட்டது. இக்கல்லூரி 1983ஆம் ஆண்டில் திரு. வி. கலியாண சுந்தரனார் அவர்களின் நூற்றாண்டு விழாவையொட்டி திரு. வி. க. அரசு கலைக் கல்லூரி என பெயர் மாற்றம் செய்யப்பட்டது.  

## அமைவிடம்
நாகப்பட்டினம் - திருவாரூர் சாலையில் கிடாரம்கொண்டானில், நாகப்பட்டினத்தில் இருந்து 20 கி.மீ. தொலைவிலும், திருவாரூரில் இருந்து 5 கி.மீ. தொலைவிலும் இந்த கல்லூரி அமைந்துள்ளது.  

## வழங்கும் படிப்புகள்
### இளநிலை கலைப்பாடங்கள்
- பி. ஏ தமிழ்
- பி. ஏ ஆங்கிலம்
- பி ஏ வரலாறு (தமிழ்/ஆங்கில வழி சுழற்சி 1)
- பி. ஏ வரலாறு (ஆங்கிலவழி சுழற்சி 2)
- பி. ஏ. பொருளியல் (தமிழ்/ஆங்கில வழி சுழற்சி 1)
- பி. ஏ, பொருளியல் (ஆங்கில வழி சுழற்சி 2)
- பி. ஏ. இதழியல் மற்றும் மக்கள் தொடர்பியல்

- பி. காம். (தமிழ்/ஆங்கில வழி சுழற்சி 1)
- பி. காம் (ஆங்கில வழி சுழற்சி 2)
- பி. பி. ஏ

### அறிவியல் பாடங்கள்
- பி. எஸ்சி கணிதம் (தமிழ்/ஆங்கில வழி)
- பி. எஸ்சி இயற்பியல் (தமிழ்/ஆங்கில வழி)
- பி. எஸ்சி வேதியியல் (தமிழ்/ஆங்கில வழி)
- பி. எஸ்சி விலங்கியல் (தமிழ்/ஆங்கில வழி)
- பி. எஸ்சி கணினி அறிவியல் (தமிழ்/ஆங்கில வழி சுழற்சி 1)
- பி. எஸ்சி கணினி அறிவியல் (ஆங்கில வழி சுழற்சி 2)
- பி. எஸ்சி காட்சித் தொடர்பியல் (ஆங்கில வழி)
- பி. எஸ்சி தாவரவியல் (ஆங்கில வழி)

### முதுநிலை கலைப்பாடங்கள்
- எம். ஏ தமிழ்
- எம். ஏ ஆங்கிலம்
- எம் ஏ வரலாறு
- எம். ஏ. பொருளியல்

- எம். காம்.

### அறிவியல் பாடங்கள்
- எம். எஸ்சி கணிதம்
- எம். எஸ்சி இயற்பியல்
- எம். எஸ்சி வேதியியல்
- எம். எஸ்சி விலங்கியல்
- எம். எஸ்சி கணினி அறிவியல்
- எம். எஸ்சி காட்சித் தொடர்பியல்
# புனித மரியாள் பேராலயம், மட்டக்களப்பு



**புனித மரியாள் பேராலயம்** (*Cathedral of St. Mary*) என்பது மட்டக்களப்பு மறைமாவட்டத்தின் பேராலயம். புளியந்தீவில் அமைந்துள்ள இது மட்டக்களப்பு மாவட்டத்தில் கத்தோலிக்க வரலாற்றினதும் முக்கிய காட்சியமைப்பாகத் திகழ்கிறது. இதனை முதன்முதலில் பாஸ்சல் முதலியார் 1808 இல் கட்டினார்.  

இது துணைப் பேராலயமாக திருகோணமலை-மட்டக்களப்பு மறைமாவட்டம் கீழ் இருந்து மட்டக்களப்பு மறைமாவட்ட உருவாக்கத்துடன் 2012 இல் பேராலயமாகியது.
# காணிக்கை மாதா கோயில், மட்டக்களப்பு


**காணிக்கை மாதா கோயில்** (*Church of Our Lady of Presentation*); முன்பு **வியாகுல மாதா கோயில்** (*Church of Our Lady of Sorrows*) என்பது மட்டக்களப்பு மறைமாவட்டத்தின் தாண்டவன்வௌியில் அமைந்துள்ள ஒரு கிறித்தவ தேவாலயம் ஆகும். இது மட்டக்களப்பு மாவட்டத்தில் கத்தோலிக்க வரலாற்றினதும் முக்கிய காட்சியமைப்பாகத் திகழ்கிறது. பதிவு செய்யப்பட்ட ஆவணங்களின்படி, இது மட்டக்களப்பு மாவட்டத்தின் முதலாவதும் பழைமையானதுமான கிறித்தவ தேவாலயம் ஆகும்.
# கிறித்து அரசர் பேராலயம், குருணாகல்



**கிறிஸ்து அரசர் பேராலயம்** (*Cathedral of Christ the King*) குருணாகல் நகரில் கண்டி வீதியில் அமைந்துள்ளது. இது குருணாகல் மறைமாவட்டத்தில் இலங்கைத் திருச்சபையின் ஆங்கிலிக்க பேராலயமாக அமைந்துள்ளது.  

இதன் கட்டுமானமத்திற்காக (கணிப்பிடப்பட்ட செலவு ரூபா 500,000) பெரியளவு நிதி குருணாகல் மறைமாவட்டத்தின் முதலாவது ஆயரினாலும் அவரது குடும்பத்தினாலும் திரட்டப்பட்டது. கட்டுமானம் 21 திசம்பர் 1950 அன்று நிலப்பரப்பில், "எத்தகலை" (யானைப் பாறை) மலையடிவாரத்தில் ஆரம்பமாகிறது.
# புனித தோமசு பேராலயம், வட்டுக்கோட்டை


**புனித தோமசு பேராலயம்** (*St. Thomas' Cathedral*) என்பது தென்னிந்தியத் திருச்சபையின் யாழ்ப்பாணம் மறைமாவட்ட பேராலயமாகும். இது வட்டுக்கோட்டையில் அமைந்துள்ளது.  

## வரலாறு
போர்த்துக்கேய இயேசு சபையினர் வட்டுக்கோட்டையில் ஒரு கத்தோலிக்க கோயிலை 1660 களில் கட்டினர். இது பின்னர் இடச்சுக்காரர்களால் எடுக்கப்பட்டு, புதுப்பிக்கப்பட்டது. பிரித்தானியர் இதனை அமெரிக்க இலங்கை மிசனுக்குக் கையளித்தனர்.
# வீரபத்திரன் கோவில்



**வீரபத்திரன் கோவில்** (*Veerabhadra temple*) இந்திய நாட்டில் ஆந்திரா மாநிலத்தில் அனந்தபூர் மாவட்டத்திற்கு உட்பட்ட லேபாக்ஷி என்ற ஊரில் அமைந்துள்ள ஏழு அதிசயங்களைத் தன்னகத்தே அடக்கியுள்ள கோவில் ஆகும். இது அப்பகுதியை 16 ஆம் நூற்றாண்டு வாக்கில் ஆண்டுவந்த விசயநகர பேரரசால் கட்டப்பட்டதாகும். இவர்களில் கட்டிடக் கலைக்கும், வரைகலைக்கும் சிறந்த எடுத்துக்காட்டாக இக்கோவில் விளங்குகிறது. இங்கு காணப்படும் வரைகலையை அடிப்படையாகவைத்தே பல சேலைகளின் வரைகலைகள் உருவாக்கப்படுகின்றன. ராமாயணக்காலத்திற்கு உட்பட்ட கதையின் படி கட்டப்பட்ட கோவிலாக இருந்தாலும் இது ஒரு சிவ தளம் ஆகும். சிவனின் சடாமுடியிலிருந்து பிறந்த வீரபத்திரருக்கு இந்த கோவில் கட்டப்பட்டுள்ளது. உலகிலே பெரிய நந்தியும், ஒரே கல்லில் செதுக்கப்பட்ட சிவன் சிலையும் சிறப்பான உலக புகழ் தோற்றம் கொண்டவையாகும்.  

## இதிகாச வரலாறு
,விஷ்ணு சிற்பங்கள்]]  
இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பறவையான சடாயு இராமனின் மனைவியான சீதையை இராவணன் தூக்கிச் செல்லும்போது வழிமறித்ததாகவும், அப்போது இராவணன் சடாவுவின் இறக்கையைவெட்டி வீழ்த்தியதாகவும் கூறப்படுகிறது. அப்போது அங்குவந்த ராமன் சடாயுவின் நிலைகண்டு எழுந்திருக்கும்படி பறவையிடம் சொன்னதாக வரலாறு கூறுகிறது. தெலுங்கில் ,,லே* என்றால் *எழுந்திரு* என்றும், *பட்சி* என்றால் *பறவை* என்றும் பொருள் கொள்ளப்படுகிறது. இதன் காரணமாகவே இந்த ஊருக்கு *லேபட்சி'' என்று பெயர் வந்ததாகக் கூறப்படுகிறது.  

## அமைவிடம்
யில் காணப்படும் வரைகலை.]]  
இத்தளம் ஆந்திர மாநிலத்தில் இருந்து கருநாடகம் செல்லும் சாலையில் அமைந்துள்ளது.  
கர்நாடக மாநிலத்தின் தலைநகரான பெங்களூரிலிருந்து 140 கிலோ மீற்றர்கள் தொலைவில் ஆந்திர மாநிலத்தின் எல்லையோரம் அமைந்துள்ளது.  

## கட்டிடக்கலை

இக்கோவில் விசயநகர கட்டிடக்கலைக்கு எடுத்துக்காட்டாக விளங்குகிறது. இக்கோவில் மூன்று பகுதிகளாக அருகருகே அமைக்கப்பட்டுள்ளது. பல தூண்களுடன் நாட்டிய மண்டமும், கர்ப்பக்கிருகமும் அமைந்துள்ளது. இந்த நாட்டிய மண்டபத்தில் தேவலோக கண்ணியர்களான அரம்பை, மேனகை, ஊர்வசி, திலோத்தமை ஆகியோரின் நாட்டியம் இடம் பெற்றுள்ளது. இக்கோவிலின் பின்புறம் ஏழு தலையுடம் கூடிய பிரமாண்டமான நாகம் அமைக்கப்பட்டுள்ளது. ஒரு சிற்பி தன் தாய் மதிய உணவு சமைப்பதற்குள் இந்த நாகத்தை செதுக்கி முடித்ததாக வரலாறு கூறுகிறது. இதன் அருகில் அமைந்துள்ள கல்யாண மண்டபம் முழுவதிலும் முடியாத நிலையில் உள்ளது.  

இக்கோவிலில் சீதாதேவியின் கால்பட்ட இடத்தில் எப்போதும் நீர் வற்றாமல் இருப்பதைக் காணமுடிகிறது.  
## ஓவியங்கள்
இக்கோயிலின் கருவறைச் சுவரிலும், கோயில் மண்டபங்களின் விதானங்களில் ஏராளமான ஓவியங்கள் வரையப்பட்டுள்ளன. சிவன் குறித்த ஓவியங்களும், மனுநீதிச் சோழனின் வாழ்க்கையை விளக்கும் வகையில் நீதிவடங்கன் கன்றுக்குட்டியை தேர்காலில் ஏற்றி கொல்லுதல், பசு ஆராய்ச்சி மணியை அடித்தல், சோழன் வந்து விசாரித்தல், சோழன் தன் மகனை தேர்காலில் ஏற்றி கொல்லுதல், சிவபெருமான் நீதிவிடங்கனையும், கன்றுக்குட்டியையும் உயிர்பித்து, சோழனுக்கு ஆசிவழங்குதல் போன்ற ஓவியங்கள் வரையப்பட்டுள்ளன.  

## லதா மண்டபம்
தோற்றம்]]  
இக்கோவிலில் அமைந்துள்ளவற்றில் முக்கியப்பகுதியும் வரைகலை படிப்பவர்களின் சொர்க்கபுரியாகத் திகழ்வதுவும் இந்த *லதா மண்டபம்* ஆகும். இந்தியாவில் தயாராகும் சேலைகளின் ஓரங்களில் வரையப்படும் வரைகலைகள் அனைத்துமே இங்கிருந்துதான் எடுக்கப்பட்டவையாகும். மேலும் இக்கோவிலில் அமைந்துள்ள *தொங்கும் தூண்* மிகவும் பிரமிப்பைக் கொடுப்பதாக உள்ளது. இத்தூண் தரைப்பகுதியைத் தொடாமலேயே தொங்கிய நிலையில் செதுக்கப்பட்டுள்ளது.
# அகமத் கத்ரடா


**அகமத் கத்ரடா** ( Ahmed Mohamed Kathrada 21 ஆகத்து 1929–28 மார்ச்சு 2017) என்பவர் தென்னாப்பிரிக்க அரசியல்வாதியும் நிறவெறிக் கொள்கைக்கு எதிராகப் போராடிய செயல்பாட்டாளரும் ஆவார். தென்னாப்பிரிக்கத் தலைவர் நெல்சன் மண்டேலா உடன் சிறை வாசம் புரிந்தவர். தென்னாப்பிரிக்க தேசியக் காங்கிரசு நடத்திய நிறவெறிக் கொள்கைக்கு எதிரான போராட்டங்களில் ஈடுபட்டு சிறைத் தண்டனை பெற்று 26 ஆண்டுகள் சிறையில் இருந்தார். அகமத் கத்ரடாவின் மூதாதையர் இந்தியாவின் சூரத்தைச் சேர்ந்தவர் ஆவார்கள்.  

1990 ஆம் ஆண்டில் சிறையிலிருந்து விடுதலை அடைந்தார். பின்னர் தென்னாப்பிரிக்க தேசியக் காங்கிரசு சார்பாகத் தேர்தலில் போட்டியிட்டு வெற்றி பெற்று நாடாளுமன்ற உறுப்பினர் ஆனார். தம் சிறை அனுபவ நினைவுகளை எழுதி ஒரு நூல் வெளியிட்டார்.
# குலாம் முஸ்தபா கான்



உஸ்தாத் **குலாம் முஸ்தபா கான்**, இந்திய இசையமைப்பாளராவார். இவர் இந்துஸ்தானி இசை<nowiki/>யை பின்பற்றுபவர். இவர் இந்திமொழித் திரைப்படப் பாடல்களையும் பாடியுள்ளார். இவருக்கும் இந்திய அரசின் உயரிய விருதுகளான பத்ம பூசணும் பத்மசிறீ விருதும் வழங்கப்பட்டன.  

இவர் ஏ.ஆர். ரகுமானின் சகோதரிக்கும், மகனுக்கும் இசை கற்று கொடுத்தவர்.  

இந்திய குடியரசு நாளில் இவர் மற்ற பிரபல பின்னணிப் பாடகர்களுடன் இணைந்து நாட்டுப்பற்றுப் பாடலை பாடினார்.  

## விருதுகள்
- பத்மசிறீ
- சங்கீத நாடக அகாதெமி விருது
- பத்மபூசண்
- தேசிய தான்சேன் சம்மான் விருது
- பண்டித தீனாநாத் மங்கேஷ்கர் விருது
- உத்தரப் பிரதேச அரசு வழங்கிய யஷ் பாரதி விருது
# காவ்ரீல் திக்கோவ்


**காவ்ரீல் அதிரியனோவிச் திக்கோவ்** (*Gavriil Adrianovich Tikhov*, , &nbsp;– 25 சனவரி 1960) ஒரு சோவியத் வானியலாளர் ஆவார்.  

இவர் 1906 இல் இருந்து 1941 வரை புல்கோவோ வான்காணகத்தில் நோக்கீட்டாளராகப் பணிபுரிந்தார்.சூரிய ஒளிமறைப்பை நோக்கிட, அல்மாத்திக்குச் சென்ற பிறகு அவர் அங்கேயே தங்கி,கழ்சாக்தான் அறிவியல் கல்விக்கழகத்தை நிறுவியவர்களில் ஒருவராக மாறினார்.  

இவர் இயல்பாக நிகழும் நிறப்பிறழ்வைப் பயன்படுத்தி இறகியல்பு கதிர்நிரல் கருவியைப் புதிதாக உருவாக்கினார். பொருள்வில்லைக்கு முன் வலய வடிவ பிரிபடலத்தை வைத்து ஒரு நோக்குபவர் எளிமையாக ஒரு விண்மீனின் கதிர்நிரல் வகையையும் நிறத்தையும் கொணரச் செய்தார். இவர்தான் முதன்முதலில் கோள்களின் மேற்பரப்பு விவரங்களின் நிற வேறுபாட்டை கூட்ட, நிர வடிப்பிகலைப் பயன்படுத்தினார். இவர் அல்மாத்தியில் வான் – தாவரவியல் துறையின் தலைவரானார். இவர் சூரியக் குடும்பத்தின் பிறகோள்களிலும் துணைக்கோள்களிலும் மாந்தர் வாழ்தகவை ஆய்வு செய்தார்.  

இவரது நினைவாக, நிலாவின் திக்கோவ் குழிப்பள்ளமும் செவ்வாயின் திக்கோவ் குழிப்பள்ளமும் 2251 திக்கோவ் குறுங்கோளும் பெயர் இடப்பட்டுள்ளன.
# ஆதும்பரர்கள்

வில் சிந்து ஆறு - கங்கை ஆற்றிக்கும் இடைப்பட்ட பகுதியில் விருஷ்ணி மக்களின் வாழ்விடமான மதுரா: அருகில் சகலா, அருச்சுனயானர்கள், யௌதேயர்கள், **பௌரவர்கள்**, குலிந்தர்கள் மற்றும் **ஆதும்பரர்கள்**]]  

பாணியிலான நாணயம், காலம் கி மு 100]]  

கோயில், ஆதும்பர நாடு, பஞ்சாப்]]  

**ஆதும்பரர்கள்** (Audumbras or Audumbaras), வட இந்தியாவில் இமயமலையின் மேற்குப் பகுதியில் பஞ்சாபிற்குக் கிழக்கே வாழ்ந்த பண்டைய பரத கண்டப் பழங்குடி மக்கள் ஆவார். தற்காலத்தில் ஆதும்பர பழங்குடி மக்கள் இமாச்சலப் பிரதேச மாநிலத்தின் சிர்மௌர் மாவட்டம் மற்றும் சம்பா மாவட்டங்களில் அதிகமாக வாழ்கின்றனர்.  

ஆதும்பரர்கள் யது குலத்தின் ஒரு கிளையான விருஷ்ணி குலத்தவர்கள் ஆவார். ஆதும்பர மக்களின் கடவுளர்கள் சிவன் மற்றும் வேலுடன் கூடிய கார்த்திகேயன் ஆவர். இம்மக்களின் தலைநகரம் கோட்டீஸ்வரா அல்லது கச்சேஷ்வரா என மகாபாரத காவியத்தில் கூறப்படுகிறது.  

அலெக்சாண்டர் கன்னிங்காம் எனும் பிரித்தானிய தொல்லியல் அறிஞர், தனது தொல்லியல் அறிக்கை எண் 5-இல், பக்கம் 155-இலும் மற்றும் தனது பண்டைய இந்தியப் புவியியல் எனும் நூலில், பக்கம் 254-இல் வட இந்திய ஆதும்பர பழங்குடி மக்கள் பற்றி குறித்துள்ளார்.
# அனார்க்கலி (திரைப்படம்)


***அனார்க்கலி*** 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். தமிழிலும், தெலுங்கிலும் ஒரே சமயத்தில் வெளியிடப்பட்ட இத்திரைப்படத்தை வேதாந்தம் இராகவையா இயக்கியிருந்தார். ஏ. நாகேஸ்வரராவ், அஞ்சலிதேவி ஆகியோர் முக்கிய பாத்திரங்களில் நடித்திருந்தனர்.  

## நடிகர், நடிகைகள்
| நடிகர்/நடிகை | கதாபாத்திரம் |  |
| --- | --- | --- |
| அஞ்சலிதேவி | அனார்க்கலி |  |
| ஏ. நாகேஸ்வரராவ் | ஜஹாங்கீர்/சலீம் |  |
| எஸ். வி. ரங்கராவ் | அக்பர் |  |
| சித்தூர் வி. நாகையா | மான்சிங் |  |
| பி. கண்ணாம்பா | ஜோதாபாய் |  |
| பி. சிவராம் | அஜீஸ் |  |
| சுரபி பாலசரஸ்வதி | குல்நார் |  |
| சி. ஹேமலதா | அனாரின் தாய் |  |
| காமராஜ் | அபுல் பசல் | } |

## பாடல்கள்
திரைப்படத்துக்கு இசையமைத்தவர் பி. ஆதிநாராயணராவ். பாடல்களை தஞ்சை இராமையா தாஸ் இயற்றினார்.  
கண்டசாலா, ஜிக்கி, பி. சுசீலா ஆகியோர் பின்னணி பாடினார்கள்.  

| **எண்.** | **பாடல்** | **பாடகர்/கள்** | **கால அளவு** |  |
| --- | --- | --- | --- | --- |
| 1 | ஓ! அனார்க்கலி ... அனார்க்கலி | கண்டசாலா | 03:10 |  |
| 2 | ஜீவிதமே சபலமோ | ஜிக்கி | 03:10 |  |
| 3 | ஜீவிதமே சபலமோ | ஜிக்கி | 02:56 |  |
| 4 | கனிந்த அல்லியோடு | கண்டசாலா & ஜிக்கி | 04:28 |  |
| 5 | நான் கண்ட சுகமா | ஜிக்கி | 04:38 |  |
| 6 | ராஜசேகரா என் மேல் | கண்டசாலா & ஜிக்கி | 06:24 |  |
| 7 | உன்னால் நானே உயிரை மறந்தேன் | ஜிக்கி | 04:15 |  |
| 8 | காதலின் ஜோதி | ஜிக்கி | 03:31 |  |
| 9 | அந்தநாள் தானிதடா | பி. சுசீலா |  |  |
| 10 | ஆனந்தம்…. நானும் குடித்தேன் என நினைக்குது | ஜிக்கி | 04:08 |  |
| 11 | சிப்பாய்…. அன்பே நீ வாராயோ | ஜிக்கி | 03:09 |  |
| 12 | பார் தனிலே முடிவு கண்டேன் | ஜிக்கி | 03:28 | } |
# மேலவண்ணாரிருப்பு ஆண்டியப்பர் கோயில்



**மேலவண்ணாரிருப்பு ஆண்டியப்பர் கோயில்** தமிழ்நாட்டில் சிவகங்கை மாவட்டம், மேலவண்ணாரிருப்பு என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடி 18 முக்கியத் திருவிழாவாக நடைபெறுகிறது. கார்த்திகை மாதம் பெரிய கார்த்திகை திருவிழாவாக நடைபெறுகிறது.
# பொட்டப்பட்டி செல்கடா கருப்பணசாமி கோயில்



**பொட்டப்பட்டி செல்கடா கருப்பணசாமி கோயில்** தமிழ்நாட்டில் சிவகங்கை மாவட்டம், பொட்டப்பட்டி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் ஒருகாலப் பூசை நடக்கின்றது. ஆடி மாதம் ஆடித் திருவிழா முக்கியத் திருவிழாவாக நடைபெறுகிறது.
# திருவாழந்தூர் குன்னமுடைய அய்யனார் கோயில்



**திருவாழந்தூர் குன்னமுடைய ஐயனார் கோயில்** தமிழ்நாட்டில் சிவகங்கை மாவட்டம், திருவாழந்தூர் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் புரவி எடுப்பு முக்கியத் திருவிழாவாக நடைபெறுகிறது.
# பெரியகோட்டை கைலாசநாத சமேத கோமதி அம்மன் மற்றும் ஆபத்த காத்த விநாயகர் கோயில்



**பெரியகோட்டை கைலாசநாத சமேத கோமதி அம்மன் மற்றும் ஆபத்த காத்த விநாயகர் கோயில்** தமிழ்நாட்டில் சிவகங்கை மாவட்டம், பெரியகோட்டை என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. ஆடி மாதம் புரவி எடுப்பு முக்கியத் திருவிழாவாக நடைபெறுகிறது.
# கும்பரம் மாரியம்மன் கோயில்



**கும்பரம் முத்துமாரியம்மன் கோயில்** தமிழ்நாட்டில் இராமநாதபுரம் மாவட்டம், தெற்கு கும்பரம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.  

** முளைக்கொட்டு**  

இக்கோவிலில் வருடந்தோறும் ஆனி மாதம் முளைக்கொட்டு திருவிழா நடைபெறும். விழாவில் முத்தெடுத்து முளைப்பாரி பரப்புவர். ஏழு நாட்கள் தொடர்ந்து இரவில் கும்பம் வைத்து முளைக்கொட்டுவர். அத்துடன் ஒயிலாட்டம் ஆடுவர். கடைசி நாளில் வேப்பிலை கைபிரம்புடன் கரகம் எழும்பி முளைப்பாரிகளோடு வீதிகளில் சென்று ஊரணியில் கரைக்கப்படும்.
# தேவிப்பட்டிணம் மாரியம்மன் கோயில்



**தேவிப்பட்டிணம் மாரியம்மன் கோயில்** தமிழ்நாட்டில் இராமநாதபுரம் மாவட்டம், தேவிபட்டினம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.  
## இதனையும் காண்க
- தேவிப்பட்டிணம் திலகேஸ்வரர் கோயில்
- தேவிப்பட்டிணம் உலகநாயகியம்மன் கோயில்
- தேவிப்பட்டிணம் கடலடைத்த பெருமாள் கோயில்
# சின்ன மாயாகுளம் முத்துமாரியம்மன் கோயில்



**சின்ன மாயாகுளம் முத்துமாரியம்மன் கோயில்** தமிழ்நாட்டில் இராமநாதபுரம் மாவட்டம், சின்ன மாயாகுளம் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் முக்கியத் திருவிழா நடைபெறுகிறது.
# தளிர்மருங்கூர் பொன்னம்பல மூர்த்தி அய்யனார் கோயில்



**தளிர்மருங்கூர் பொன்னம்பல மூர்த்தி ஐயனார் கோயில்** தமிழ்நாட்டில் இராமநாதபுரம் மாவட்டம், திருவாடானை வட்டம், திருவாடானை-தொண்டி செல்லும் சாலை அருகே உள்ள *தளிர்மருங்கூர்* எனும் கிராமத்தில் அமைந்த அய்யனார் கோயில் ஆகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் ஒருகாலப் பூசை நடக்கின்றது. ஆனி மாதம் முக்கியத் திருவிழா நடைபெறுகிறது.  
## இதனையும் காண்க
- தளிர்மருங்கூர் உலகேஸ்வரர் கோயில்
- தளிர்மருங்கூர் வால்மீகிஈஸ்வரி கோயில்
# தேவகோட்டை கோதண்ட இராமசாமி கோயில்



**தேவகோட்டை கோதண்ட இராமசாமி கோயில்** தமிழ்நாட்டில் சிவகங்கை மாவட்டம், தேவகோட்டை என்னும் ஊரில் அமைந்துள்ள ராமர் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் சித்ரா பௌர்ணமி முக்கியத் திருவிழாவாக நடைபெறுகிறது.
# உலகம்பட்டி ஞானியர் சுப்பிரமணியசுவாமி கோயில்



**உலகம்பட்டி ஞானியர் சுப்பிரமணியசுவாமி கோயில்** தமிழ்நாட்டில் சிவகங்கை மாவட்டம், உலகம்பட்டி என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. தை மாதம் தைப்பூசம் முக்கியத் திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.
# உலகம்பட்டி நம்பமுடைய அய்யனார் கோயில்



**உலகம்பட்டி நம்பமுடைய ஐயனார் கோயில்** தமிழ்நாட்டில் சிவகங்கை மாவட்டம், உலகம்பட்டி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. தை மாதம் புரவி எடுப்பு, தை பொங்கல் முக்கியத் திருவிழாக்களாக நடைபெறுகின்றன.
# நயினார்கோயில் குமரய்யா கோயில்



**நயினார்கோயில் குமரய்யா கோயில்** தமிழ்நாட்டில் இராமநாதபுரம் மாவட்டம், நயினார்கோயில் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கியத் திருவிழாவாக நடைபெறுகிறது.
# மின்னமலைப்பட்டி புலிக்குத்தி அய்யனார் கோயில்



**மின்னமலைப்பட்டி புலிக்குத்தி ஐயனார் கோயில்** தமிழ்நாட்டில் சிவகங்கை மாவட்டம், மின்னமலைப்பட்டி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் பங்குனி பொங்கல் முக்கியத் திருவிழாவாக நடைபெறுகிறது. ஆடி மாதம் ஆடிப்பெருக்கன்று திருவிழா நடைபெறுகிறது.
# புலிப்பாறைப்பட்டி சுந்தராப் பெருமாள் கோயில்



**புலிப்பாறைப்பட்டி ஸ்ரீ வரதராஜபெருமாள் கோயில்** தமிழ்நாட்டில் விருதுநகர் மாவட்டம் சிவகாசி அருகே, புலிப்பாறைப்பட்டி என்னும் ஊரில் அமைந்துள்ள பெருமாள் கோயிலாகும்.  

## வரலாறு
சந்திரகேது எனும் கந்தர்வன் பிரகஸ்பதியின் சாபத்தால் புலியாகி பூலோகத்தில் சுற்றித் திரிந்தான் ஓர் முறை திருத்தங்கால் திவ்யதேசத்தின் அருகே வந்தபோது அவனுக்கு பூர்வஜென்ம நியாபகம் வர அப்புலி அங்கேயே தங்கி இருந்தது. ஓர் நாள் அத்தலம் வந்த பாண்டிய மன்னன் ஒருவன் அப்புலியை வேட்டையாட வெகுதூரம் துரத்தி வந்து ஓர் பாறையில் வைத்து அம்பினால் அதை கொன்றான் அப்புலி வைகுண்டம் சென்ற இடமாதலால் புலிப்பாறை எனவும் பின்னாளில் புலிப்பாறைப்பட்டி என்றும் பெயர் பெற்றது.  
இக்கோவில் நாயக்கர்களால் கட்டப்பட்டது. 17ஆம் நூற்றாண்டைச் சேர்ந்தது.  

## கோயில் அமைப்பு
இக்கோயிலில் ஸ்ரீ வரதராஜ பெருமாள், ஸ்ரீ தேவி, பூ தேவி, நந்தர், கண்ணபிரான், அசோதை, நம்மாழ்வார், இராமானுஜர், கருடாழ்வார், சக்கரத்தாழ்வார், ஆதிசேஷன், அனுமன் ஆகிய சன்னதிகளுடன் மடப்பள்ளி தீர்த்தக்கிணற்றுடன் திகழ்கிறது. விநாயகர் தனி சன்னதியில் அருள்கிறார். காவல் தெய்வமாக கருப்பசாமி குடிகொண்டுள்ளார். இந்த கோவில் இவ்வூரின் ஓர் சமுதாய அமைப்பால் நிர்வகிக்கப்படுகிறது.  

## பூசைகள்
இக்கோயிலில் காலை மாலை என இரண்டுகால பூசை நடக்கின்றது. ஆவணி மாதம் கண்ணன்பிறப்பு உற்சவத் திருவிழா, மார்கழி உற்சவம் முதலியன நடைபெருகின்றன.
# பேரையூர் இருளப்பசாமி கோயில்



**பேரையூர் இருளப்பசாமி கோயில்** தமிழ்நாட்டில் இராமநாதபுரம் மாவட்டம், பேரையூர் என்னும் அழகிய சிற்றூரில் அமைந்துள்ள கோயிலாகும். வரலாற்றுச் சிறப்புமிக்க இவ்வூரின் கண்மாய்க்கரையில் இக்கோவில் அமைந்துள்ளது. இக்கோவிலின் பழைய பெயர் நிறைகுளத்து ஐயனார் ஆகும். இதனை உறுதி செய்யும் வகையில் இக்கோவிலின் பழைமையான ஆலய மணியில் நிறைகுளத்து அய்யனார் என பொறிக்கப்பட்டுள்ளது. மேலும் இவ்வூரிலுள்ள சிலரின் பெயரும் நிறைகுளத்தான் என வைக்கப்பட்டுள்ளது.  

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.இது ஒரு கிராமக் கோயில் ஆகும். ஆகவே நாள்தோறும் அனைத்து சமூகத்தினரும் பக்தியுடன் வழிபட்டுச் செல்கின்றனர். இரண்டு ஆண்டுகளுக்கு ஒருமுறை களியாட்டம் என்ற முளைப்பாரித் திருவிழா இங்கு வெகுசிறப்பாக கொண்டாடப்படுகிறது.  

## கோயில் அமைப்பு

இக்கோயிலில் இருளப்பசாமி சன்னதியும், முருகன், விநாயகர், கருப்பணசுவாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இக்கோவில் பேரையூர் பேருந்து நிறுத்தம் அருகே உள்ளது.இக் கோயிலின் தல விருட்சமாக 150 ஆண்டுகள் பழமையான ஆலமரம் ஒன்று உள்ளது. மேலும் இக்கோவிலைச்சுற்றிலும் வில்வம், விளாமரம், மருத மரம்,நாகலிங்கம் மற்றும் மலைவேம்பு போன்ற மரங்கள் உள்ளன.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் முளைப்பாரி முக்கியத் திருவிழாவாக நடைபெறுகிறது. இந்தத் திருவிழா ஒருவார காலம் சீரும் சிறப்புமாக நடைபெறும். இதில் மாவிளக்கு, அக்னிசட்டி எடுத்தல் மற்றும் முளைப்பாரி எடுத்தல் போன்ற நிகழ்வுகள் நடைபெறும். 1937 ஆம் ஆண்டு பேரையூர் மக்கள் கொண்டாடிய மாபெரும் களியாட்டம் என்ற முளைப்பாரித் திருவிழா புகைப்படங்கள் சில இதில் பதிவு செய்யப்பட்டுள்ளன. இப்புகைப்படங்கள் இக்கோவிலின் பழைமையை பறைசாற்றுகின்றன.
# லீ ஜூன்


**லீ ஜூன்** (Lei Jun 16 திசம்பர் 1969) என்பவர் சீனா வைச் சேர்ந்த பெரும் தொழில் அதிபர் ஆவார். சியோமி என்னும் பெரிய தொழில் நிறுவனத்தைத் தொடங்கி அப் பெரிய குழுமத்தின் தலைவராகவும் செயல் அதிகாரியாகவும் இருந்து வருகிறார்.  

## தொழில் அதிபராக

1992 ஆம் ஆண்டில் லீ ஜூன் கிங் சாப்ட் நிறுவனத்தை கூட்டாளிகளுடன் தொடங்கி அதன் பின்னர் 1998இல் அதன் தலைவராகவும் ஆனார். 2000 ஆம் ஆண்டு தொடக்கத்தில் பல தொழில் நிறுவனங்களை உருவாக்கினார்.  
2010 ஆம் ஆண்டு எப்பிரலில் சியோமி குழுமத்தைத் தொடங்கினார்.  

## சிறப்புகள்

போர்ப்ஸ் இதழ் இவரை 2014 ஆம் ஆண்டுக்குரிய சிறந்த வணிகர் என்றும் 2015 ஆம் ஆண்டில் உலகப் பணக்காரர்கள் பட்டியலில் 87 ஆவது இடத்தில் இவரை வைத்தும் இவரது சொத்தின் நிகர மதிப்பு 13.2 பில்லியன் டாலர்கள் என்றும் மதிப்பீடு செய்தது. 2016 இல் இவருடைய சொத்தின் நிகர மதிப்பு 9.8 பில்லியன் டாலர் என போர்ப்ஸ் இதழ் மதிப்பீடு செய்தது.  

## மேற்கோள்
# கரிஷ்மா (சி ஆர் - 1 - 6) (நெல்)



**கரிஷ்மா (சி ஆர் - 1 - 6) ** (*Karishma (CR-1-6*) என்பது; 1974 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 125 - 130 நாட்களில் அறுவடைக்கு வரக்கூடிய இந்த நெல் இரகம், ஜி ஈ பி - 24 (*GEB-24*) என்ற நெல் இரகத்தையும், டீ (என்) 1 (*T(N)1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி பகுதிகளில் நன்கு வளரக்கூடிய, இது ஒரு எக்டேருக்கு சுமார் 4000 கிலோ (*40 Q/ha*) மகசூல் தரவல்லது. மேலும், இவ்வகை நெற்பயிர், மத்தியப் பிரதேசம், உத்தரப் பிரதேச, தாராய் பிராந்தியம், மற்றும் குசராத்து பகுதிகளில் பெருமளவில் பயிரிடப்படுகின்றது.
# வாணிய வல்லம் அய்யனார் கோயில்



**வாணிய வல்லம் ஐயனார் கோயில்** தமிழ்நாட்டில் இராமநாதபுரம் மாவட்டம், வாணிய வல்லம் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கியத் திருவிழாவாக நடைபெறுகிறது.
# தச்சகுடி அய்யனார் கோயில்



**தச்சகுடி ஐயனார் கோயில்** தமிழ்நாட்டில் விருதுநகர் மாவட்டம், தச்சகுடி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கியத் திருவிழாவாக நடைபெறுகிறது.
# நடையனேரி அய்யனார் கோயில்



**நடையனேரி ஐயனார் கோயில்** தமிழ்நாட்டில் விருதுநகர் மாவட்டம், நடையனேரி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கியத் திருவிழாவாக நடைபெறுகிறது.
# இலட்சுமியாபுரம் தலைக்குடைய அய்யனார் கோயில்



**இலட்சுமியாபுரம் தலைக்குடைய ஐயனார் கோயில்** தமிழ்நாட்டில் விருதுநகர் மாவட்டம், இலட்சுமியாபுரம் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகாசிவராத்திரி முக்கியத் திருவிழாவாக நடைபெறுகிறது. கார்திகை மாதம் தீபவழிபாடு திருவிழாவாக நடைபெறுகிறது.
# கமுதக்குடி சுந்தரவல்லியம்மன் கோயில்



**கமுதக்குடி சுந்தரவல்லியம்மன் கோயில்** தமிழ்நாட்டில் இராமநாதபுரம் மாவட்டம், கமுதக்குடி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கியத் திருவிழாவாக நடைபெறுகிறது.
# குறிச்சி புறக்கொடிகாத்த அய்யனார் கோயில்



**குறிச்சி புறக்கொடிகாத்த ஐயனார் கோயில்** தமிழ்நாட்டில் சிவகங்கை மாவட்டம், குறிச்சி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
# மேலாயூர் அரியநாச்சியம்மன் கோயில்



**மேலாயூர் அரியநாச்சியம்மன் கோயில்** தமிழ்நாட்டில் சிவகங்கை மாவட்டம், மேலாயூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
# பாண்டியூர் பத்ரகாளியம்மன் கோயில்


**பாண்டியூர் பத்ரகாளியம்மன் கோயில்** தமிழ்நாட்டில் இராமநாதபுரம் மாவட்டம், பாண்டியூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.  

பங்குனி மாதம் இங்கு பொங்கல் விழா, பூச்சொரிதல் விழா, பால்குட விழா வெகு விமரிசையாக கொண்டாடப்படுகிறது...
# பலவாண்குடி கரைமேல் அழகர் அய்யனார் கோயில்



**பலவாண்குடி கரைமேல் அழகர் ஐயனார் கோயில்** தமிழ்நாட்டில் சிவகங்கை மாவட்டம், பலவாண்குடி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. மாசி மாதம் மாசி சிவராத்திரி முக்கியத் திருவிழாவாக நடைபெறுகிறது.
# ஜியார்ஜ் வான் பியூயர்பக்



**ஜியார்ஜ் வான் பியூயர்பக்** *(Georg von Peuerbach)** ( **புர்பக்** *(Purbach)*, **பியூர்பக்**, *(Peurbach)*, **பர்பக்கியசு (Purbachius)*) (பிறப்பு: மே 30, 1423 –ஏப்பிரல் 8, 1461) ஓர் ஆத்திரிய வானியலாளரும் கணிதவியலாளரும் கருவி உருவாக்குநரும் ஆவார். இவர் தாலமிய வானியலை (*Theoricae Novae Planetarum.*) ஆற்றொழுக்காக அறிமுகப்படுத்தி பெயர்பெற்றவர்.  

## வாழ்க்கை
இவர் 1446 இல் வியன்னா பல்கலைக்கழகத்தில் சேர்ந்ததற்கு முந்திய வாழ்க்கையைப் பற்றிய தகவல் ஏதும் கிடைக்கவில்லை. 1448 இல் இளங்கலைப் பட்டம் பெற்றார். இளங்கலைப் பட்டப்படிப்பில் அவருக்குப் பெரும்பான்மை பாடங்கள் மானுடவியலாகவே இருந்தது. இவர் வியன்னாவில் சேர்ந்தபோது அங்கு வானியல் பேராசிரியர் யாரும் இல்லை என்பதால் இவர் வானியலை தானே கற்றிருக்கவேண்டும்.
# பெருங்குழாய்ப் புழு



**பெருங்குழாய்ப் புழு (Giant tube worms**, *Riftia pachyptila*,) என்பவை பெருங்கடலில் வாழக்கூடிய வளையப் புழு தொகுதியைச் சேர்ந்த ஒரு உயிரினமாகும். இவை பசிபிக் பெருங்கடலின் ஆழ்கடல் மண்டலங்களில்தான் மிகுதியாகக் காணப்படுகின்றன. கடலினுள் டெக்ரானிக் தகடுகள் நகர்ந்து எரிமலையாக வெடித்து சிதறுவதால் உண்டாகும் கரும்புகை மண்டலத்தில் இவை விரும்பி வசிக்கின்றன, மேலும் இவை அக்கடல் பகுதியில் உள்ள ஐதரன் சல்பைடை சகித்து வாழக்கூடியவை. இந்தப் புழுக்கள் நீளம்வரை வளரக்கூடியன. புழுவின் உடல் விட்டம் வரை இருக்கும். அவற்றின் இயற்கையான சூழலில் சுற்றுப்புற வெப்பநிலை 2 முதல் 30 டிகிரி செல்சியஸ் வரை மாறுபடுகிறது.  

## வளர்ச்சி
கடலுக்கடியில் எரிமலை வெடிப்பாலும் அதனால் ஏற்படும் நில நடுக்கத்தாலும் பெரிய பள்ளங்கள் ஏற்படுகின்றன இந்தப் பெரிய பள்ளத்தில் நிரம்பும் நீர், பூமியின் அப்பகுதியில் எரிமலையால் ஏற்படும் அதிக வெப்பத்தால் மிகவும் சூடாகிறது. வழக்கமாக 5 அல்லது 6 டிகிரி செல்சியஸ் வெப்பநிலையில் இருக்கவேண்டிய கடல் நீர், பூகம்பத்தால் 400 டிகிரி செல்சியஸ் அளவுக்கு உயர்கிறது. இந்த 400 டிகிரி தகிக்கும் வெப்ப நிலையில்தான் அந்தப் புழுக்கள் தோன்றுகிறன. இவை உருவான இரண்டே ஆண்டுகளில் 7 அடி வரை வளர்ந்துவிடும்.  
நிலநடுக்கத்தாலும், எரிமலைச் சிதைவிலும் நச்சுப்புகையும், நச்சு அமிலமும்தான் இந்த ஆழ்கடல் பகுதியில் இருக்கும். இந்தப் புழு இந்த அமிலம், வெப்பம், அழுத்தம் இவற்றையெல்லாம் உணவாக்கிக்கொண்டு தன் வளர்ச்சிக்குப் பயன்படுத்திக் கொள்கிறது. இந்த புழுக்களின் உடலில் பாதியளவு பாக்டீரியாக்களால் நிரம்பியிருக்கும். இந்த பாக்டீரியா சுற்றுப்புறத்தில் உள்ள வேதிபொருட்களுடன் வினைபுரிந்து புழுவின் உடலுக்குத் தேவையான உயிர்ச்சத்தை அளிக்கிறது. இந்தப் புழுக்களின் உடல் அமைப்பை ‘வாங்குலர்’ உடலமைப்பு என்று சொல்வார்கள். இதன் உடம்பு நீர்மப் பொருட்களை, உடலின் பல்வேறு பகுதிகளுக்குக் கடத்திச் செல்லும் வகையில் குழாய் போன்ற அமைப்பால் ஆனது.  

இந்தப் புழுக்களின் தலைப்பகுதியில் ப்ளும் என்ற சிவப்பு நிறக் கொப்பி காணப்படுகிறது. இது சுற்றுப்புறத்தில் உள்ள வேதிப் பொருட்களை உடலின் உள்ளே பாக்டீரியாவுக்குக் கடத்துகிறது. இந்தப் பாக்டீரியாக்கள் ஐட்ரஜன் சல்பைடு, கார்பன்-டை-ஆக்சைடு போன்றவற்றுடன் வேதி வினைகளில் ஈடுபட்டு உயிர்ப் பொருட்களாக மாற்றி புழுக்களுக்குத் தேவையான உயிர்சக்தியை அளிக்கிறது. இந்தப் புழு ஒரு வேதித் தொழிற்சாலை மாதிரிச் செயல்படுவதால் இதற்குச் செரிமான மண்டலம், கழிவு நீக்க மண்டலம் என்றெல்லாம் எதுவும் இல்லை. இந்தப் புழு வேதி வினைகளால் உயிர் வாழ்வதால் அதிக வெப்பத்தைத் தாங்கி உயிர் வாழ்கிறது. அதிக அளவில் ஹீமோகுளோபின் இருப்பதால் இதன் மொட்டு போன்ற நுனிப்பகுதி சிவப்பு நிறத்தில் காணப்படுகிறது.  

## தோற்றம்
இதன் உருவம் இராட்சத அளவுக்கு இருக்கும் என்றாலும் பார்ப்பதற்கு மிகவும் அழகாக இருக்கும். மேலே இறகு போன்ற சிவப்பு நிற ஒரு குப்பி கிரீடம் வைத்தது போல இருக்கும். தூரத்திலிருந்து பார்க்கும் போது பெண்கள் உபயோகப்படுத்தும் உதட்டுச்சாய குப்பிகள் மாதிரி இருப்பதால் இதற்கு லிப்ஸ்டிக் புழுக்கள் என்றும் பெயரும் உண்டு.
# கலைச்சொல் அகராதி- கால்நடை வளம் மற்றும் மீன் வளம் (நூல்)



**கலைச்சொல் அகராதி- கால்நடை வளம் மற்றும் மீன் வளம்** என்னும் நூலினை தமிழ்நாடு கால்நடை அறிவியல் பல்கலைக்கழக பல்கலைக்கழக நூல் வெளீயீட்டுப் பிரிவு வெளியிட்டுள்ளது.  
## பதிப்பு விவரங்கள்
இந்த நூல் கால்நடை மருத்துவ அறிவியலுக்கான அருங்கலைச்சொற்களை ஆங்கிலம் - தமிழ் என்னும் அடிப்படையில் 2004 ஆம் ஆண்டு வெளியிடப்பட்டுள்ளது.  

## கலைச் சொல்லாக்கக் குழு
இந்நூலின் கலைச்சொல்லாக்க க்குழுத் தலைவராக முனைவர் இரா. பிரபாகரன் பங்காற்றியுள்ளார். இக்குழுவின் உறுப்பினர்களாக கால்நடை வளம் குறித்தச்சொற்களை உருவாக்க முனைவர் சு. திலகர், முனைவர் அ. வி. ஓம்பிரகாஷ், முனைவர் வி. அ. மாணிக்கம், முனைவர் அ. முஹமது பஷீர், முனைவர் ஆ. குமரவேல் ஆகியோரும் மீன்வளம் குறித்த சொற்களை உருவாக்க முனைவர் கி. வெங்கடராமானுஜம், முனைவர் ஆர். சந்தானம், முனைவர் ஆர். செந்திலதிபன் ஆகியோரும் பங்காற்றியுள்ளனர்  
இந்நூலுக்கான அணிந்துரையை இரா. கதிர்வேல், துணைவேந்தர், தமிழ்நாடு கால்நடை மருத்துவ அறிவியல் பல்கலைக்கழகம் எழுதியுள்ளார்.  
## தமிழ்பேழையின் மின்னகராதிப்பணி
தமிழ்ப்பேழை அகராதி கலைச்சொல் அகராதி- கால்நடை வளம் மற்றும் மீன் வளம் என்னும் இந்நூலினை மின்னகராதியாக தேடுபொறிக்குக்கு உகந்த வழியில் அளித்துள்ளது.
# யெவ்கேனி யாகோவ்லேவிச் பெரிபியோல்கின்

**யெவ்கேனி யாகோவ்லேவிச் பெரிபியோல்கின்** *(Yevgeny Yakovlevich Perepyolkin)* (; 19 பிப்ரவரி/ 4 மார்ச்சு1906– 13 ஜனவரி 1940) ஒரு சோவியத் வானியலாளர் ஆவார்.  

இவர் 1925 இல் புல்கோவோ வான்காணகத்தில் சேர்ந்து வானியல் பயின்று பட்டம் பெற்றார். பின்னர்1929 இல் புல்கோவோ வான்காணகத்தில் சேர்ந்து பணிபுரிந்தார். 1935 முதல் அந்த வான்காணக வானியல் பிரிவின் பேராசிரியரானார். அப்போது இவர் புறப் பால்வெளி ஒண்முகில் சார்ந்த விண்மீன்களின் சீரிய இயக்க நோக்கீடுகளை வழிநடத்தினார்.  

நிலாவின் ஒரு மொத்தல் குழிப்பள்ளமும் செவ்வாயின் ஒரு குழிப்பள்ளமும் இவரது நினைவாகப் பெயர் இடப்பட்டுள்ளன.
# விளாதிசுலாவ் விளாதிமிரோவிச் செவ்செங்கோ


**விளாதிசுலாவ் விளாதிமிரோவிச் செவ்செங்கோ** *(Vladislav Vladimirovich Shevchenko)* (, பிறப்பு: 18 ஜூன் 1940) ஓர் உருசிய வானியலாளர் ஆவார். இவர் நிலாத்தேட்டத்துக்காகப் பெயர்போனவர். இவர் மாஸ்கோ அரசு பல்கலைக்கழகத்தின் சுடென்பர்கு அரசு வானியல் நிறுவன, நிலா, கோள் ஆராய்ச்சி துறையின் தலைவரும் ஆவார்.  

## தகைமைகள்

- 1978 முதல் அண்மை வரை – பன்னாட்டு வானியல் ஒன்றியத்தின் நிலாச் செயல்பாட்டுக் குழுவின் தலைவர்; கோள் அமைப்பு பெயரீட்டுச் செயல் குழு உறுப்பினர்.
- 1991-1995 – அமெரிக்க குடிமைப் பொறியியல் கழகத்தின் நிலா அடிப்படைக் கட்டமைப்பு செயலூக்கக் குழுவின் உறுப்பினர்.
- 1978-1997 – உருசிய அறிவியல் கல்விக்கழகத்தின் வானியல் மன்ற நிலா, அறிவன் (புதன்) செயல் குழுவின் தலைவர்.
- 1989-1993 – பன்னாட்டு அருஞ்சூழல் வடிவமைப்புக் கழக உறுப்பினர் (IDEEA உறுப்பினர்).
- 1993-1997 - *சூரியக் குடும்ப ஆராய்ச்சி (Solar System research)* (உருசிய அறிவியல் கல்விக்கழகப் பருவமுறை இதழ்) .
- 1990-1997 - *புவியும் புடவியும் (The Earth and the Universe)* (உருசிய அறிவியல் கல்விக்கழகப் பருவமுறை இதழ்) ஆசிரியர் குழு உறுப்பினர்.
- பன்னாட்டு வானியல் ஒன்றிய உறுப்பினர் (ஆணையம் 16).
- பன்னாட்டு வானியல் கழக உறுப்பினர்.
- பன்னாட்டுப் புவி இயற்பியல், புவியளவையியல் ஒன்றிய உறுப்பினர்.
- கோஸ்பார் (COSPAR) உறுப்பினர்.
# விசெவோலத் சரனோவ்

**விசெவோலத் சரனோவ்** *(Vsevolod Sharonov)* (1901–1964) ஓர் உருசிய வானியலாளர் ஆவார்.  

## வாழ்க்கை

இவர் புனித பீட்டர்சுபர்கில் 1901 மார்ச்சு 10 இல் பிறந்தார்.  
இவர் இலெனின்கிராதில் 1964 நவம்பர் 26 இல் இறந்தார். இவரது ஆய்வு ஆர்வம் கோளாய்விலும் அவற்றின் வளிமண்டல ஒளியியலிலும் குவிந்திருந்தது.  

## தகைமைகள்
பின்வருவன இவரது பெயரால் அழைக்கப்படுகின்றன:  

- சரனோவ் (செவ்வாய்க் குழிப்பள்ளம்)
- சிறுகோள் 2416 சரனோவ்
- சரனோவ் (நிலாக் குழிப்பள்ளம்)

## நூல்தொகை

இவர் தன் வாழ்நாளில் 300 க்கும் மேற்பட்ட ஆய்வுக்கட்டுரைகளை வெளியிட்டுள்ளார்.  

இவர் பின்வரும் நூல்களின் ஆசிரியர்:  

- *கோள்களின் இயல்புகள்*
- *ஆழ்தொலைவுப் பொருள்களின் காண்திற அளவீடும் கணிப்புகளும்*
- *செவ்வாய்*
- *சூரியனும் அதன் நோக்கீடுகளும்*
# இரத்னா (நெல்)



**ரத்னா** *(Ratna), முன்மொழிவு எண்:(IET-1411)* என்பது; 1974 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், பன்னாட்டு நெல் - 8 என்ற நெல் இரகத்தையும், திருக்குப்பம் - 6 எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி மற்றும் மேட்டுநிலப் பகுதிகளில் நன்கு வளரக்கூடிய, இது ஒரு எக்டேருக்கு சுமார் 4500 - 5000 கிலோ மகசூல் தரவல்லது. நேரடி விதைப்புக்கு ஏற்ற இரகமான இது, 85 - 90 சென்டிமீட்டர் (85-90 cm) உயரம் வளரும் குள்ளப் பயிராகும். மேலும், மத்தியப் பிரதேசம், உத்தரப் பிரதேச, தாராய் பிராந்தியம், மற்றும் பிகார், அசாம், ஒரிசா, மேற்கு வங்காளம், மற்றும் தமிழ்நாடு போன்ற மாநிலங்களில் பெருமளவில் பயிரிடப்படுகின்றது.
# வீக்தர் செர்கேயெவிச் சப்ரனோவ்

**வீக்தர் செர்கேயெவிச் சஃப்ரனோவ்** *(Viktor Sergeevich Safronov)* (பிறப்பு: வெலிகீ இலுகி உருசியா, 11 அக்தோபர் 1917 – இறப்பு: மாஸ்கோ 18 செப்டம்பர் 1999) ஒரு சோவியத்/உருசிய வானியலாளர் ஆவார், இவர்கோளுருவாக்கத்தில் குறைபொருண்மை ஒண்முகில் படிமத்தை மொழிந்தவர். இது சூரியனைச் சூழ்ந்த வளிம வட்டில் இருந்து கோள்கள் உருவாகியதாகக் கூறுகிறது.  

## வாழ்க்கை
இவர் மாஸ்கோ அரசு பல்கலைக்கழகத்தின் இயக்கவியல், கணிதவியல் துறையில் 1941 இல் தன் இளவல் பட்டத்தைப் பெற்றார். இவர் தன் முணைவர் பட்டத்துக்காக இயற்பியல்சார் கணிதவியலில் ஆய்வுரை 1968 இல் வழங்கினார். இஅரது ஆர்வம் கோள் அறிவியலிலும் வானியற்பியலிலும் புவி இயற்பியலிலும் குவியம் கொண்டிருந்தது.  

## தகைமைகள்

இவரது கோள் உருவாக்கத்துக்கான சிறுகோள்வட்டுக் (Planetismal) கருதுகோள் சார்ந்த கோட்பாடு இன்னமும் பலரால் பரவலாக ஏற்கப்படுகிறது என்றாலும் முந்துகோள் வட்டின் ஈர்ப்புவழித் துண்டமாதலால் கோள்கள் உருவாதல் போன்ற மாற்றுக் கோட்பாட்டுக் கருதுகோள்களும் நிலவுகின்றன.  

அமெரிக்க வானியலாளர் எட்வார்டு எல். ஜி. போவெல் 1983 இல் கண்டுபிடித்த 3615 சப்ரோனவ் சிறுகோள் இவரது நினைவாகப் பெயர் இடப்பட்டுள்ளது.<ref>  

## விருதுகள்சோவியத் அறிவியல் கல்விக்கழகம்
- *ஆட்டோ சுகிமிடு பரிசு, சோவியத் அறிவியல் கல்விக்கழகம்* (1974)
- *இலியோனார்டு பரிசு, வானிலையியல் கழகம்* (1989)
- *கோள் அறிவியலுக்கான கியூப்பர் பரிசு* (1990)

## வெளியீடுகள்
- *Evolution of the Protoplanetary Cloud and Formation of the Earth and the Planets.* Moscow: Nauka Press, 1969. Trans. NASA TTF 677, 1972.
# அரசினர் கலைக் கல்லூரி, திருச்சிராப்பள்ளி



**அரசினர் கலைக்கல்லூரி, திருச்சிராப்பள்ளி** இந்தியாவின் தமிழ்நாட்டில், திருச்சிராப்பள்ளி மாவட்டம் திருவெறும்பூரில் செயல்பட்டுவரும் தமிழக அரசின் கலை அறிவியல் கல்லூரியாகும். 1973ஆம் ஆண்டில் தொடங்கப்பட்ட இக்கல்லூரி தற்போது, திருச்சிராப்பள்ளி பாரதிதாசன் பல்கலைக்கழகத்திற்கு உட்பட்ட கல்லூரியாக செயல்பட்டு வருகிறது.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- திருச்சிராப்பள்ளி மாவட்டத்திலுள்ள கல்வி நிலையங்கள்
# போஜன் (மன்னர்)



**போஜராஜன்** (Bhoja) (ஆட்சிக்காலம்:கி பி 1010-1055) இராசபுத்திர குல பரமார வம்சத்தின் பேரரசரரான போஜன், தார் எனும் நகரத்தை தலைநகராகக் கொண்டு, மால்வா மற்றும் அதனை சுற்றியுள்ள பகுதிகளை கி பி 1010 முதல் 1055 முடிய ஆட்சி செய்த புகழ் பெற்ற இந்து மன்னராவர்.  

போஜராஜனின் ஆட்சிப் பரப்பு வடக்கே சித்தோர்கார் முதல் தெற்கே கொங்கண் வரையிலும், மேற்கே சபர்மதி ஆறு முதல் கிழக்கே விதிஷா வரையிலும் பரவியிருந்தது.  

மன்னர் போஜன் கலை, இலக்கியம், அறிவியலையும் மற்றும் கலைஞர்களையும், அறிஞர்களையும் பேணி காக்கும் புரவலர் எனப் பெயர் பெற்றவர். போஜசாலை எனும் கல்வி நிறுவனத்தை நிறுவி சமசுகிருத படிப்புகளை கற்க வகை செய்தவர்.  

போஜராஜன் பல்துறை அறிஞர் ஆவார். பல சிவன் கோயில்களை எழுப்பியவர். தற்கால மத்தியப் பிரதேசத்தில் போஜ்பூர் எனும் நகரை நிறுவி, அந்நகரத்தில் சிவன் கோயிலை எழுப்பினார். இக்கோயில் போஜராஜனின் வரலாற்றை நினைவு படுத்தும் ஒரே சின்னமாக இன்றும் உள்ளது.  

விக்கிரமாதித்தன் கதைகளின் துவக்கத்தில் போஜராஜன் குறித்தான குறிப்புகள் உள்ளது.  
மகாகவி காளிதாசன், போஜராஜனின் அரசவைக் கவிஞர் ஆவார்.  

## திரைப்படம்
தமிழ் மொழியில் மன்னர் போஜன் வரலாறு குறித்து 1948-இல் திரைப்படம் வெளிவந்துள்ளது.  

## இதனையும் காண்க
- போஜன் (திரைப்படம்)
- பரமாரப் பேரரசு
- விக்ரமாதித்தியன்
- சாலிவாகனன்
# வாய்மொழி

**வாய்மொழி** என்பது யாப்பிலக்கணம் ஆகும். இந்தச் செய்யுள் இலக்கணம் அறிந்த புலவரைத் தொல்காப்பியர் வாய்மொழிப் புலவர் என்று குறிப்பிடுகிறார்கள்.  
தொல்காப்பியர் காலத் தமிழ் பாட்டு, உரை, நூல், வாய்மொழி, பிசி, அங்கதம், முதுசொல் என்று செய்யுளானது ஏழு நிலைகளில் காணப்படுகிறது என்று தொல்காப்பியர் குறிப்பிடுகிறார்.  
இதற்கு உரை எழுதும் இளம்பூரணர் ’வாய்மொழியாப்பு’ என்று குறிப்பிட்டுச் செல்கிறார்.  
நூல் என்பது எழுத்து, சொல் இலக்கணங்களைக் கூறும் நூல்.  
வாய்மொழி என்பது யாப்பிலக்கணம் கூறும் நூல் என்றும் இவற்றால் தெரியவருகிறது.  

## மேற்கோள்
# முதுசொல்

**முதுசொல்** என்பதனைத் தொல்காப்பியம் **முதுமொழி** எனவும் குறிப்பிடுகிறது. இது செய்யுள் வகை ஏழனுள் ஒன்று.  
தொல்காப்பியர் காலத் தமிழ் பாட்டு, உரை, நூல், வாய்மொழி, பிசி, அங்கதம், முதுசொல் என்று செய்யுளானது ஏழு நிலைகளில் காணப்படுகிறது என்று தொல்காப்பியர் குறிப்பிடுகிறார்.  
கருதிய ஒரு பொருளை முடித்துக் காட்டுவதறுகாகப் பாடலில் முதுமொழி இணைக்கப்படும். அது நுட்பம் உடையதாகவும் சுருக்கமாகவும், தெளிவானதாகவும், பொருட்செறிவு உடையதாகவும், மென்மையானதாகவும் இருக்கும்.  
பழமொழி நானூறு நூலில் வரும் பாடல்களை முதுமொழி யாப்புக்கு எடுத்துக்காட்டாகக் கொள்ளலாம்  
## மேற்கோள்
# அலெக்சாந்தர் விசோத்சுகி


**அலெக்சாந்தர் நிகொலாயெவிச் விசோத்சுகி** (*Alexander Nikolayevich Vyssotsky*; , 23 மே 1888 – திசம்பர் 31, 1973) ஓர் உருசிய அமெரிக்க வானியலாளர் ஆவார். இவர் உருசியப் பேரரசு காலத்தில் மாஸ்கோவில் பிறந்தார். இவர் தன் பட்டத்தை மாஸ்கோ அரசு பல்கலைக்கழகத்தில் பெற்றார்.  

இவர் அமெரிக்க வர்ஜீனியா பல்கலைக்கழகத்தின் மெக்கார்மிக் வான்காணகத்தில் 35 ஆண்டுகள் பணிபுரிந்தபோது பல நூல்களை எழுதியுள்ளார்.இவர் ஐந்து விண்மீன் பட்டியல்கள் அமைந்த *கதிர்நிரல் ஒளியளவையால் கண்டறியப்பட்ட எம் வகைகுறுமீன்கள்* எனும் அட்டவணை வெளியிட்டு பெயர்பெற்றவர். இது விண்மீன்களின் சீரியக்கத்தைச் சாராமல் அவற்றின் உள்ளார்ந்த கதிர்நிரல் பான்மைகளைக் கொண்டு இனங்காணப்பட்ட அருகாமை விண்மீன்களின் முதல் பட்டியல் என்பதால் மிகவும் முதன்மையானது ஆகும். இதுவரை அருகாமை விண்மீன்கள் அவற்றின் பேரளவு சீரியக்கத்தால் மட்டுமே இனங்காணப்பட்டன. அர்கில் உள்ள விண்மீன்களில் சூரியன் பெருமச் சீரியக்கத்தைப் பெற்றுள்ளது. வுசோத்சுகியின் அட்டவணை வெளியிடுவதற்கு முன்பு இந்த இஅயக்கம் சார்ந்த அணுகுமுறை ஆய்வுகளில் பதக்கூறு சார்புடனேயே அமைந்தன. இவரது வானளக்கை வாழ்சிங்டம் கார்னிகி நிறுவனம் அளித்த 10 அங்குலக் கூக் வான்வரைவியால் செய்யப்பட்டது. இது மீண்டு பெக்கெரால் மறுதிருத்தம் செய்யப்பட்டது. இதி பொருளருகு நோக்கியாக பட்டகம் பயன்பட்டது. இதனால் விண்மீனின் பின்னணியில் உள்ள அனைத்து விண்மீன்களின் மின்காந்தக் கதிர்நிரல் ஒளிப்பொலிவுகளும் அளக்கவியன்றது.இந்தக் கதிர்நிரல்கள் இவரும் பிற ஆய்வாளர்களும் விண்மீன்களை மேற்பரப்பு வெப்பநிலையையும் மேற்பரப்பு ஈர்ப்பையும் வைத்து வகைபாடு செய்ய உதவியது. எனவே இவர்கள் ஆயிரக் கணக்கான முதன்மை வரிசைக் குறுமீன்களைக் கண்டறிய வழிவகுத்தது. இவை மங்கலானவை. 10 அங்குல நோக்கியின் காட்சிக்கு அகப்பட்டதால் மிக அருகாமையிலேயே இருக்க வேண்டும்.  

இவர்1929 இல் பிலடெல்பியாவைச் சேர்ந்த, ஒருசாலை வானியலாளராக பணிபுரிந்த, எம்மா வில்லியம்சை மணந்தார். எம்மா வுசோத்சுகி பிறகு வாழ்நாள் முழுவதும் வுசோத்சுகியுடன் அறிவியல் கூட்டாய்வாளராக இருந்தார். இவர்களுக்கு விக்தர் ஏ. வுகோத்சுகி என ஒருமன் உண்டு இவரது மகன் ஒரு கணிதவியலாளரும் கணினியியலாளரும் ஆவார். இவரது மகன் மல்டிசு திட்டத்தில் பணிபுரிந்து டார்வின் விளையாட்டு நிரலைஉருவாக்கினார்.  

விகோத்சுகி புளோரிடாவைச் சேர்ந்த விண்டர்பார்க்கில் இறந்தார்.
# அவெனீர் அலெக்சாந்திரோவிச் யாகோவ்கின்

<**அவெனீர் அலெக்சாந்திரோவிச் யாகோவ்கின்** *(Avenir Aleksandrovich Yakovkin)* (Авенир Александрович Яковкин) (1887-1974) ஓர் உருசிய வானியலாளர் ஆவார்.  

இவர் 1928 முதல்1931 வரை கசான் பல்கலைக்கழகத்தின் வி.பி. எங்கல்கார்த் வான்காணகத்தில் இயக்குநராகப் பணிபுரிந்தார்.  

நிலாவின் யாகோவ்கின் குழிப்பள்ளம் இவரது நினைவாகப் பெயர் இடப்பட்டுள்ளது.
# புனித அந்தோனியார் கோயில், வககோட்டை


**புனித அந்தோனியார் கோயில்** (*St. Anthony's church*)&lrm; அல்லது **புனித அந்தோனியார் திருத்தலம்** (*St. Anthony's shrine*)&lrm; என்பது வககோட்டையில் உள்ள கண்டி கத்தோலிக்க மறைமாவட்டத்தின் ஒரு பேராலயம் ஆகும். இது மாத்தளையில் வடக்கில், மாத்தளை நகரில் இருந்து கிட்டத்தட்ட 32&nbsp;கி.மீ தொலைவில் அமைந்துள்ளது. இக்கோயில் புனித அந்தோனியாருக்கு அர்ப்பணிக்கப்பட்டுள்ளது.  

புனித அந்தோனியார் கோயில் இலங்கை கத்தோலிக்கர்களுக்கு மிகவும் முக்கியமான திருத்தலங்களில் ஒன்றாகவும், தேசிய திருத்தலமாகவும் காணப்படுகிறது. புனித ஆசிர்வாதப்பர் சபையினரின் பராமரிப்பின் கீழ் இது இயங்குகிறது.